KLASA:

URBROJ:

Novska, 29. ožujka 2022. godine

Temeljem članka 33. Zakona o stambenom zbrinjavanju na potpomognutim područjima (NN 106/18, 98/19) i članka 37. Statuta Grada Novske ("Službeni vjesnik 8/21) Gradsko vijeće Grada Novske na 8. sjednici održanoj 29. ožujka 2022. godine usvojilo je

**IZVJEŠĆE**

**o utrošku sredstava od prodaje kuća i stanova u državnom vlasništvu**

**na potpomognutim područjima, na području Grada Novske u 2021. godini**

**Članak 1.**

Temeljem članka 33. Zakona o stambenom zbrinjavanju na potpomognutim područjima (NN 106/18, 98/19) i članka 36. Statuta Grada Novske ( „Službeni vjesnik“ broj 24/09, 47/10, 29/11, 3/13, 8/13 i 39/14, 4/18, 15/18-ispravak, 8/20) Gradsko vijeće Grada Novske na 34. sjednici Gradskog vijeća Grada Novske održanoj 08. prosinca 2020. godine, donijelo je Program utroška sredstava od prodaje kuća i stanova u državnom vlasništvu na području Grada Novske u 2021. godini (“Službeni vjesnik” broj 80/20).

**Članak 2.**

Programom utroška sredstava od prodaje kuća i stanova u državnom vlasništvu na području Grada Novske u 2021. godini planirana su sredstva kako slijedi :

|  |  |  |
| --- | --- | --- |
| RB | PROGRAM | IZNOS |
| 1. | Program 1005 Projektiranje i građenje objekata i uređaja komunalne infrastrukture | 15.000,00 kn |
| UKUPNO | | 15.000,00 kn |

**Članak 3.**

Sredstva od prodaje kuća i stanova u državnom vlasništvu na području Grada Novske u 2021. godini ostvarena su kako slijedi:

|  |  |  |  |
| --- | --- | --- | --- |
| **Rb** | **PROGRAM** | **PLANIRANO** | **OSTVARENO** |
| 1. | Program 1005 Projektiranje i građenje objekata i uređaja komunalne infrastrukture | 15.000,00 kn | 20.060,00 kn |
| **UKUPNO** | | **15.000,00 kn** | **20.060,00 kn** |

**Članak 4.**

Sredstva od prodaje kuća i stanova u državnom vlasništvu na području Grada Novske u 2021. g. navedena u članku 3., utrošena su kroz Program 1005 Projektiranje i građenje objekata i uređaja komunalne infrastrukture, Kapitalni projekt K100005 Mrtvačnica Brestača.

Ovim projektom se gradi mrtvačnica na mjesnom groblju u prigradskom naselju Brestača, te je u 2021. godini na izgradnju iste utrošeno 690.461,37 kuna (s uključenim PDV-om).

**Članak 5.**

Ovo izvješće će se objaviti na web stranicama Grada Novske.

**SISAČKO-MOSLAVAČKA ŽUPANIJA**

**GRAD NOVSKA**

**GRADSKO VIJEĆE**

**Predsjednik Gradskog vijeća**

**Grada Novske**

**Ivica Vulić**

|  |
| --- |
|  |

**Obrazloženje uz**

**Izvješće o utrošku sredstava od prodaje kuća i stanova u državnom vlasništvu na području Grada Novske za 2021.godinu**

Temeljem članka 33. Zakona o stambenom zbrinjavanju na potpomognutim područjima (NN 106/18, 98/19), sredstva od prodaje kuća i stanova su prihod proračuna jedinice lokalne samouprave. Ova sredstva se koriste namjenski za izgradnju i obnovu komunalne infrastrukture, stambeno zbrinjavanje, izgradnju socijalnih stanova te podizanje standarda stambenog fonda.

U 2021. godini planiran je prihod od prodaje kuća i stanova u državnom vlasništvu u iznosu od 15.000,00 kn, te ga se namjeravalo utrošiti na izgradnju mrtvačnice u naselju Brestača.

Prihod je stvarno realiziran u iznosu od 20.060,00 kn i utrošen kroz program 1005 Projektiranje i građenje objekata i uređaja komunalne infrastrukture, Kapitalni projekt K 100005 Mrtvačnica Brestača. U 2021. godini na izgradnju iste utrošeno je 690.461,37 kuna (s uključenim PDV-om), dok je vrijednost cijele investicije 1.820.803,00 kune. Završetak radova na izgradnji se očekuje u lipnju mjesecu 2022. godine.

**Pročelnik:**

**Mišo Tušek. dipl.ing.geod.**